Jadranska liga - Wikipedija

# Jadranska liga

### Izvor: Wikipedija

NLB Liga je košarkaška liga koja se igra na području jugoistočne Europe. Jedna je od najkvalitetnijih liga na području Europe. Za sezonu 2006/07. ime "Goodyear Liga" više se ne rabi, iz razloga što novi glavni pokrovitelj je Nova Ljubljanska Banka. Liga je preimenovana u NLB ligu.

## [uredi] Ime

Iz marketinških razloga, za ime je uzet naziv "Jadranska", jer to nije asociralo na Balkan, niti na ikakve jugoslavenske asocijacije, što ova liga u biti jest.

## [uredi] Povijest

Raspadom SFRJ u 1991. godini također se raspada i košarkaška liga SFRJ. Košarkaske lige u sada samostalnim državama Bosni i Hercegovini, Srbiji, Hrvatskoj i Sloveniji nikad nisu dosegle kakvoću koja je postojala u ligi bivše SFRJ.

U 2001. predstavnici KK Bosne, KK Budućnosti, KK Cibone i KK Olimpije osnivaju Jadransku ligu u koju se uključuju i drugi predstavnici iz BiH, Hrvatske i Slovenije. Već naredne sezone liga se proširuje sa momčadima iz Srbije i Izraela.

## [uredi] Sustav natjecanja

Kao i većina drugih košarkaških liga i NLB liga se igra u dva dijela.

Prvi dio takmičenja se odvija tako što sve momčadi igraju po dvije utakmice sa svim ostalim momčadima, jednu na domaćem i jednu na gostujućem terenu, odnosno po dvokružnom liga-sustavu.

U drugom dijelu natjecanja, osam najuspješnijih ekipa iz prvog dijela takmičenja ide u završnicu.

Do sezone 2004/05. završnica je imala četiri momčadi i bila je znana kao Final Four. Od sezone 2005/06. u završnicu se plasira osam momčadi. Završnica se igra po kup-sustavu. Za daljnji prolaz je dovoljna samo jedna pobjeda.

## [uredi] Države natjecatelja

Liga je osnovana od strane najboljih košarkaških klubova iz Bosne i Hercegovine, Hrvatske, Slovenije, Srbije i Crne Gore. Kao takva se sastoji večinom od klubova sa prostora bivše SFRJ. Do sezone 2006/07. košarkaški klubovi iz pet država su nastupali u Jadranskoj ligi. Te zemlje su:

- Bosna i Hercegovina
- Hrvatska
- Slovenija
- Srbija
- Crna Gora

U sezoni 2002/03. liga je imala gosta iz Izraela, bio je to Maccabi Tel Aviv.

## [uredi] Sudionici

U sezoni 2006/07. nastupaju slijedeće momčadi:

- KK Bosna - Sarajevo, BIH
- KK Cibona - Zagreb, HRV
- KK Crvena zvezda - Beograd, SRB,
- KK Domžale - Domžale, SLO
- KK Hemofarm - Vršac, SRB
- KK Partizan Beograd - Beograd, SRB
- KK Zagreb - Zagreb, HRV
- KK FMP - Beograd, SRB
- KK Slovan - Ljubljana, SLO
- KK Budućnost Podgorica - Podgorica, CG
- KK Union Olimpija - Ljubljana, SLO
- KK Zadar - Zadar, HRV
- KK Split - Split, HRV
- HKK Široki - Široki Brijeg, BIH

## [uredi] Završnica

sezona | domaćin završnice | država | pobjednik
--- | --- | --- | ---
2005/06. | Sarajevo |  | KK Železnik (FMP)
2004/05. | Beograd |  | KK Hemofarm
2003/04. | Zagreb |  | KK Železnik (Reflex)
2002/03. | Ljubljana |  | KK Zadar
2001/02. | Ljubljana |  | KK Union Olimpija

## [uredi] Vanjske poveznice

- Službena stranica Jadranske lige

Dobavljeno iz "http://hr.wikipedia.org../../../j/a/d/Jadranska_liga.html"

Kategorije: Međunarodna sportska natjecanja | Košarkaška natjecanja

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Deutsch
- English
- Français